google/wiki40b huggingface dataset:
מורים

מוּרִים (בספרדית: Moro) היה כינוי נפוץ באירופה הנוצרית למוסלמים, ובפרט למוסלמים תושבי צפון אפריקה וספרד המוסלמית. המקור של הכינוי הוא בשם מאורים, עם נוודים מהעת העתיקה שמוצאו ממאוריטניה. במאה השמינית לספירה המאורים התאסלמו ובשפות האירופאיות שמם הפך לכינוי לכלל המוסלמים תושבי האזור. הכינוי "מורים" גם לא הבדיל בין מוסלמים ממוצא ערבי או ברברי. בהרלדיקה, המורי מוצג בדרך כלל כאפריקאי מהאזור שמדרום לסהרה, גם בסרי לנקה יש קבוצת אוכלוסייה בשם זה.

היסטוריה

תחת הנהגתו של טארק בן זיאד חצו המוסלמים (או: "המורים" ) את מצר גיברלטר (הקרוי על שמו של איבן זיאד ג'בל–טאריק) בשנת 711 והשתלטו בקלות על ממלכת הויזיגותים המתפוררת של רודריק. בשנת 732 הם התפשטו מעבר להרי הפירנאים ופלשו אל תוך גאליה, שם הובסו בקרב טור על ידי קרל מרטל. בשנת 765 ייסד עבד אל רחמן הראשון את שושלת אומיה בקורדובה. נסיכות זו הפכה תחת הנהגתו של עבד אל רחמן השלישי לח'ליפות קורדובה, שהייתה עשירה והתנהלו בה חיי תרבות פעילים. בשלהי המאה העשירית הסתכסך המושל אל מאנסור בשורה של מאבקים מרים עם הממלכות הנוצריות בצפון ספרד, שבה הייתה מלכתחילה ההתנגדות הרבה ביותר לשלטון המורי. 
ערי הדרום, קורדובה, סביליה, וטולדו, הפכו במהירות למרכזי התרבות העיקריים. אף על פי כן, להוציא תקופות קצרות, לא היה שלטון מרכזי אחד בספרד המוסלמית והכוח חולק בין מנהיגים מקומיים. ח'ליפות קורדובה נפלה ב-1031 והמורביטון השתלטו ב-1086 על ספרד המורית, שהייתה לאורך כל התקופה קשורה בשלטון עם מרוקו. שלטון המורביטון נחלש בהדרגה וב-1174 הוחלף על ידי האל-מווחידון. 
גלים אלו של הגירה הביאו לספרד אומנים מוסלמים מיומנים, וחוואים שתרמו לשגשוג הארץ. רובם נרצחו או הוגלו עם הכיבוש מחדש של הממלכות הנוצריות הצפוניות, שהחל בסיפוח טולדו על ידי אלפונסו השישי, מלך ממלכת לאון וקסטיליה. הניצחון הנוצרי הגדול של נבאס דה טולוסה בשנת 1212 סלל את הדרך לנפילת המורים בספרד. קורדובה נפלה בידי פרננדו השלישי מקסטיליה בשנת 1236 ועם התקדמות המאבקים נפלו מאחזי המורים בזה אחר זה, עד שנותרה רק ממלכת גרנדה. 
אך גם גרנדה נפלה בשנת 1492 בידי פרננדו השני מאראגון ואיזבלה מקסטיליה. מוסלמים רבים נשארו בספרד. אלו שנשארו נאמנים לאסלאם נקראו "מודחארים", ואלו שבחרו להתנצר נקראו "מוריסקוס". הם הורשו להישאר בספרד אך היו תחת השגחה מתמדת. הם נרדפו על ידי פיליפה השני, התמרדו בשנת 1568 ולבסוף הושמדו ברובם בידי האינקויזיציה. בשנת 1609 גורשו המוריסקוס הנותרים, ואגב כך חוסלה בהדרגה תרבות המורים בספרד, שתרומתה המשמעותית לתרבות המערב-אירופאית אינה ניתנת לשיעור.
ממחקר גנטי שהתפרסם ב-2008 עולה, כי ל-11% מתושבי חצי האי האיברי יש שורשים מוריים, ממוסלמים שהתנצרו או התערבבו עם האוכלוסייה המקומית.
אלכס טיוס

קריירת מכללות

טיוס נולד בסנט לואיס שבמיזורי למשפחה אפרו-אמריקאית נוצרית. בשנת 2007 החל טיוס את קריירת המכללות שלו כשנרשם לאוניברסיטת פלורידה (מכללה בעלת מסורת והישגים בטורניר כדורסל המכללות שהייתה בשיאה בתקופה שקדמה להצטרפותו). טיוס שיחק בקבוצה 4 שנים והגיע איתה לרבע גמר טורניר המכללות הארצי ולגמר SEC.
בעקבות כך שהוא ואשתו היו שותפים לדירה עם בחור יהודי, הוא התחבר ליהדות והחליט יחד עם אשתו לשעבר הספורטאית האמריקאית אלי סצ'יני, בעלת שורשים יהודיים, להתגייר. הוא החל עם אשתו בתהליך גיור בפלורידה באוגוסט 2010, והשלים אותו ב-2011, כשב-2012 התאזרח כישראלי.

מועדונים

בקיץ 2011, לאחר סיום המכללה, חתם במכבי אשדוד ובמקביל החל בתהליך הגיור וקבלת האזרחות הישראלית. בשנת 2017 השלים את תהליכי הגיור
בעונת 2011–2012 נחשב כזר בליגה במדי אשדוד, נבחר לשחקן השישי של העונה והעמיד ממוצעים של 13.3 נקודות ב-67% מהשדה ו-8.3 ריבאונדים למשחק שעזרו לקבוצתו לסיים את העונה הסדירה במקום השביעי ולהפתיע בהעפלה לגמר הפיינל פור שם הפסידה למכבי תל אביב. 
בקיץ 2012, החל במשא ומתן עם מכבי תל אביב, לאחר שכשל המשא ומתן חתם טיוס בפלקנסטרו קאנטו שבאותה עונה שיחקה בליגת העל האיטלקית ובשלב הבתים ביורוליג בהם קלע 7.4 נקודות בממוצע עם 4.8 ריבאונדים למשחק.
בקיץ 2013 חתם טיוס במכבי תל אביב לשנתיים. בעונת 2013–2014 זכה טיוס עם מכבי תל אביב בגביע הליגה, בגביע המדינה, באליפות ישראל וביורוליג.
בסוף עונת 2015, חתם טיוס במדי אנאדולו אפס הטורקית לשנתיים.
לאחר עונה אחת באנאדולו, בקיץ 2016 חתם אלכס טיוס לשנה במדי גלאטסראיי, שהעפילה ליורוליג בעקבות זכייתה ביורוקאפ בעונה החולפת.
ב-22 ביוני 2017 חתם טיוס לשנתיים במכבי תל אביב.
בעונתו הראשונה טיוס הגיע למקום הרביעי במספר החסימות בהיסטוריית היורוליג. בתחילת העונה זכה טיוס בגביע הליגה. ובסופה זכה בתואר השחקן המצטיין של הפלייאוף שבסופו מכבי תל אביב זכתה באליפות המדינה.
בשנת 2019 חתם באוניקס קאזאן הרוסית.

נבחרת לאומית

ב-2012 כשטיוס שיחק במכבי תל אביב בסיום העונה סיים את תהליך הגיור וההתאזרחות כישראלי עם אשתו לשעבר הספורטאית האמריקאית אלי סצ'יני, דבר זה אפשר לו להתחיל לשחק במדי נבחרת ישראל.
ב-23 ביוני 2018 הודיע איגוד הכדורסל כי טיוס משוחרר לאלתר ממשחק במדי נבחרת ישראל, עקב כך שדחה את התייצבותו למשחקי ההכנה שלה בשל נסיבות אישיות. טיוס כבר נענש בחומרה על ידי איגוד הכדורסל אחרי שסירב להופיע לקמפיין הנבחרת בקיץ 2014.
הרפובליקה העממית של מערב אוקראינה

היסטוריה

ב-9 באוקטובר 1918 הוכרזה עצמאות הרפובליקה שחלשה על צפון בוקובינה, מזרח גליציה וזקרפטיה. בשטח הרפובליקה חיו 5,4 מיליוני תושבים, מתוכם 3,291,000 אוקראינים (60%), 1,351,000 פולנים (25%) ו-660,000 יהודים (12%). יתר האוכלוסייה הורכבה ממיעוטים קטנים, גרמנים, צ'כים ועוד. שלוש הערים הגדולות היו לבוב (עיר הבירה), קולומייה וסטניסלב (כיום איוונו-פרנקיבסק). בלבוב רוב האוכלוסייה הייתה פולנית וזמן קצר אחרי הכרזת העצמאות הם מרדו, כי לא היו מוכנים לחיות תחת שלטון אוקראיני וביקשו את עזרת פולין.
הצבא הפולני יצא לעזרת מורדי לבוב ובכך נפתחה מלחמת פולין-אוקראינה. צ'כוסלובקיה ניצלה את מעורבות פולין במלחמה, כדי לתקוף ולנסות לכבוש את זאולז'ה.
5 בום!

רקע

ב-5 ביוני 2019, הכריז אדם על מופע בפארק הירקון לראשונה אשר יתקיים ב-17 ביולי, במקביל חשף אדם שיוציא בימים הקרובים 5 סינגלים במיוחד למופע.
ויליאם אסטבורי

ויליאם אסטבורי בצעירותו

אסטבורי היה הילד הרביעי מתוך 7 אחים, הוא נולד בלונגטון, שהוא מחוז צפוני של סטפורדשייר באנגליה. אביו, ויליאם אדווין אסטבורי, היה קדר ופרנס את משפחתו בכבוד. לאסטבורי היה אח צעיר, בשם נורמן עמו חלק את אהבתו למוזיקה.
אסטבורי זכה במלגה לבית הספר התיכון של לונגטון. שם תחומי העניין שלו עוצבו על ידי המנהל וסגן המנהל, ששניהם היו כימאים. הוא הצטיין בלימודיו, ועקב כך זכה במדליית זהב מהדוכס של הסטרלנדס, ובמלגה המקומית היחידה אשר שלחה אותו למכללה בקיימברידג'. אחרי שני סמסטרים בקיימברידג' הופסקו לימודיו בשל שירותו במלחמת העולם הראשונה. בשל פרופיל רפואי נמוך וניתוח התוספתן הוא הוצב בקורק אשר באירלנד, והצטרף לשירותי הרפואה מלכותיים. מאוחר יותר הוא חזר לקיימברידג' וסיים את לימודיו. את שנתו האחרונה הוא סיים עם התמחות בפיזיקה.
אחרי שסיים את לימודיו בקיימברידג' החל אסטבורי לעבוד עם ויליאם הנרי בראג. בתחילה בקולג' האוניברסיטאי של לונדון, ולאחר מכן ב-1923 במעבדת דייווי פאראדיי במכון המלכותי של לונדון. סטודנטים שלמדו איתו כללו מדענים מוכרים כמו קתלין לונסדייל וג'ון דזמונד ברנל ואחרים. אסטבורי הראה התלהבות רבה בלימודיו, ופרסם מאמרים בנושא קריסטלוגרפיה קלאסית, והמבנה של חומצה טרטרית.
גלן רייס

קריירת ה-NBA

רייס היה צפוי להיבחר באמצע הסיבוב הראשון של דראפט ה-NBA, אבל הוא נבחר מספר 4 בדראפט 1989 ב-NBA בשל ביצועי השיא שלו בטורניר אליפות המכללות בכדורסל. מיאמי היט, שהצטרפה ל-NBA יחד עם השארלוט הורנטס, היו אז בשנתם השנייה והיו צריכים עזרה התקפית לאחר שסיימו אחרונים ב-NBA בנקודות למשחק בעונת 1988-1989.
רייס קלע רק 13.6 נקודות למשחק בעונת הרוקי שלו, אבל הוא השתפר ל-20 נק בחמש העונות הנותרות במיאמי, שכללו שתי הגעות לפלייאוף. רייס הפך לכוכב של ההיט והוביל את מיאמי לסדרת הפלייאוף הראשונה שלהם נגד השיקגו בולס. רייס היה השחקן הראשון ממיאמי שקלע 20+ נקודות בממוצע בעונה אחת (1991-1992). ההיט לא הצליחו לנצח סדרת פלייאוף בתקופתו של רייס, והפסידו סדרה קשה נגד האטלנטה הוקס, 3-2 לאטלנטה.
רייס שיחק 1000 משחקים בין 1989-2004. רייס, שנבחר למשחק האולסטאר שלוש פעמים, הגיע לממוצעי קריירה של 18.3 נקודות ו-4.4 ריבאונדים ב-1,000 משחקים בעונה רגילה עם המיאמי היט, השארלוט הורנטס, הלוס אנג'לס לייקרס, הניו יורק ניקס, היוסטון רוקטס והלוס אנג'לס קליפרס. הוא סיים עם 18,336 נקודות בקריירה. רייס הגיע לשיאו כשחקן שארלוט הורנטס בעונת 1996-1997 כשהוא היה שלישי בליגה בנקודות, אחרי מייקל ג'ורדן וקארל מלון, עם ממוצע של 26.8 נקודות למשחק.
רייס שיחק ב -55 משחקי הפלייאוף בקריירה, עם ממוצע של 16.1 נקודות ו -4.5 ריבאונדים. הוא בממוצע 16.3 נקודות בשלושה משחקי אולסטאר.
רייס זכה בטבעת אליפות כשחקן הלוס אנג'לס לייקרס שזכתה באליפות ה-NBA בשנת 2000.
מקונן

מקונן (באנגלית: keening) היא סוג של קינה ווקאלית, הקשורה למנהגי האבל המסורתי בסקוטלנד ואירלנד.

מקור המילה (אטימולוגיה)

המונח האנגלי 'keen' מגיע במקור מן המונח האירי/סקוטי-גאלי "caoineadh", שפירושו: לבכות. ידוע לנו על השימוש במילה כבר מהמאה השביעית והשמינית לספירה.

היסטוריה

מקורות לשימוש במנהג, התגלו במקור באירלנד ובסקוטלנד הגאלית, והחל מהמאה ה-16 חזרו להופיע במקומות נוספים.
השימוש בקינה הווקאלית אינה שייכת לתרבות הגאלית בלבד, אלה מופיעה בתרבויות שונות ברחבי העולם. המנהג לקונן מעל גופת המת בלילה שלפני טקס הקבורה, היא ייחודית למסורת האירית. המנהג לקונן, היא ההזדמנות האחרונה לכל מכריו של הנפטר לפנות אל הנפטר ולדבר אליו. את הקינה פותח האיש הקרוב ביותר לנפטר, או הבכיר ביותר. הקריאות והיללות מושמעות בחוזקה, הן קורעות לב, אורכות זמן רב, ודורשות סיבולת גבוהה. כאשר קולו של מקונן אחד גווע, מקונן אחר מחליף אותו. בדרך-כלל, הקינה הווקאלית נעשית לרוב על ידי אשה אחת או מקהלה של נשים, אשר נשאו הספד ווקאלי, בזמן שהנוכחים עושים תנועות של נדנדה, כריעה ומחיאות כפיים. בדרך-כלל לאותה אשה, הנושאת את הקינה שילמו כסף בעבור שירותיה. 
הכנסייה הקתולית באירלנד, שהתנגדה בעקביות למנהג (במיוחד בשנים 1631, 1748 ו-1800), עד כי בשלב מסוים הוכרז על נידוי של מבצעי הטקס. אף שבשנים האחרונות, עוד נשתמרו הקלטות של הטקס הווקאלי, מנהג הקינה הווקאלית נחשב באופן כללי לתופעה נכחדת.
אסטראים

התפתחות ועדויות ביוגאוגרפיות

סדרת האסטראים נוצרה כנראה בקרטיקון ביבשת־העל גונדוונה, באזור שהוא כיום אוסטרליה ואסיה. על אף שמרבית המינים כיום הם עשבוניים, בחינה של המשפחות העתיקות יותר מרמזת על כך שהאב הקדמון המשותף היה למעשה עץ.
שיירים מאובנים של הסדרה הם מעטים ושייכים לתקופות מודרניות יחסית, מה שמקשה על אומדן מדויק של גיל הסדרה. בין היתר, ידועים שרידי האבקה של המורכבים וה־Goodeniaceae מתקופת האוליגוקן, וזרעים של ה־Menyanthaceae ושל הפעמוניתיים מהאוליגוקן והמיוקן בהתאם.

חשיבות כלכלית

התרומה הכלכלית של האסטראים מוגבלת לבני משפחת המורכבים. בין האחרונים ישנם זני מזון, כמו חמנית (Helianthus annuus) או חסה (Lactuca sativa), צמחי מרפא ותבלין רבים. כמובן, ישנם סוגים רבים של פרחי נוי, כמו חרציות ועוד.
פרננדה מונטנגרו

ביוגרפיה

מונטנגרו נולדה בשם ארלט פינהיירו אסטבס דה סילבה בריו דה ז'ניירו למשפחה ממוצא פורטוגזי ואיטלקי.
את שם הבמה שלה "פרננדה" בחרה בזכות הצליליות שבו ואת השם "מונטנגרו" בחרה משום שזהו שם משפחתו של רופא משפחתה.
מונטנגרו הייתה נשואה לשחקן הקולנוע פרננדו טורס משנת 1954 עד לפטירתו בשנת 2008, למונטנגרו נולדו שני ילדים, שחקנית הקולנוע זוכת "פסטיבל קאן" פרננדה טורס ובמאי הקולנוע קלאודיו טורס.
לקראת סוף שנות ה-40 מונטנגרו החלה לעסוק בתחום הרדיו והתיאטרון המקומי עם חברה באותה העת ובעלה לעתיד פרננדו טורס.
בשנת 1951 הפכה מונטנגרו לאחת מפורצי הדרך בתחום הטלוויזיה הברזילאית ועבדה עבור תחנת הטלוויזיה הברזילאית הלאומית "TV Tupi", השנייה בגודלה בכל רחבי דרום אמריקה, היא הופיעה בסדרות טלוויזיה מקומיות במשך כ-40 שנה וקיבלה מספר פרסים מקומיים על הופעותייה.
לאחר שעברה לסאו פאולו התמקדה מונטנגרו בתחום התיאטרון ובעיקר באופירות הסבון. על הופעתה במחזה "מדיאה" זכתה מונטנגרו לביקורות נלהבות.
ב-1997 שיחקה מונטנגרו לצד בתה פרננדה טורס במותחן הפעולה "ארבעה ימים ספטמבר". בשנת 1998 לאחר למעלה מ-50 שנה בתחום המשחק זכתה מונטנגרו להכרה עולמית בזכות תפקידה הראשי בדרמה הברזילאית "תחנה מרכזית ברזיל". בסרט הופיעה מונטנגרו בתור דורה, מורה בגמלאות המתפרנסת מכתיבת מכתבים עבור פשוטי העם בתחנה המרכזית של ריו דה ז'ניירו. דורה היא אישה בודדה ומרירה המרמה את אלה הנותנים בה אמון, כשהיא נאלצת לטפל בילד שאמו נדרסת למוות על יד התחנה הם יוצאים למסע חיפושים אחרי אביו של הילד, אותו הוא מעולם לא ראה ובין השניים נוצר קשר אמיתי ומיוחד. על משחקה בסרט הייתה מונטנגרו מועמדת לפרס אוסקר לשחקנית הטובה ביותר ולפרס גלובוס הזהב, מונטנגרו היא השחקנית הברזילאית הראשונה שהייתה מועמדת לפרס על ידי "האקדמיה האמריקאית לקולנוע".
כמו כן זכתה מונטנגרו על הופעתה ב"פרס דב הכסף" מטעם "פסטיבל הסרטים הבינלאומי בברלין".
ב-2005 הופיעה מונטנגרו בפעם השנייה לצד בתה בדרמה "בית החולות".
את ההופעה ההוליוודית הראשונה שלה ערכה מונטנגרו בשנת 2007 בגיל 78 כשהשתתפה בדרמה המבוססת על רומן מאת גבריאל גארסיה מארקס "אהבה בימי כולרה", בסרט גילמה מונטנגרו את דמותה הספרותית של טראנסיטו אריזה אמו של גיבור העלילה פלורנטינו (חאווייר ברדם).
קליף קרטיס

חיו המוקדמים

לקרטיס 7 אחים, נולד ברוטורואה, האי הצפוני של ניו זילנד. קרטיס צאצא מאורי.
בילדותו הופיע כרקדן ברייקדאנס והתחרה בתחרויות.

קריירה בניו זילנד

קרטיס החל לככב בהפקה חובבנית של המחזמר כנר על הגג ואיש למנשה, לפני שלמד בבית הספר לדרמה של ניו זילנד ו-Teatro Dimitri Scoula בשווייץ. הופעותיו על הבמה בניו זילנד כללו את: נשות וינדזור העליזות, אותלו, גן הדובדבנים, פורגי ובס ומקבת'.
השתתפותו הראשונה בסרט קולנוע הייתה בתפקיד קטן בסרטו של ג'יין קמפיון, הפסנתר. הוא המשיך ושיחק בסרט Once Were Warriors, אחד מהסרטים המצליחים ביותר ששוחררו בניו זילנד. בנוסף שיחק בתפקיד האב של הדמות הראשית בסרט לרכב על הלווייתן.
ב-2004 הקים חברת הפקות עצמאית ביחד עם המפיק איינסלי גארדינר.
ב-2014 קרטיס שיחק בתפקיד הראשי בסרט The Dark Horse. לטובת התפקיד קרטיס למד לשחק שח והעלאה את משקלו.

קריירה בינלאומית

קרטיס השתתף במספר סרטים וביניהם: שלושה מלכים, שאיפות, לגעת במוות, שמש, מת לחיות 4.0, יום אימונים מסוכן ופוש.
בסדרת הדרמה של NBC, טראומה, הוא שיחק בתפקיד חובש מוטס נועז.
בשנת 2009 שיחק בסרט האקשן "פוש" בכיכובם של כריס אוונס ודקוטה פנינג. בשנת 2010 שיחק בסרטו של מ. נייט שאמלאן "איירבנדר", בתפקיד הנבל הראשי, שליט האש אוֹזַאֲי. 
בשנת 2011 שיחק בסרט האקשן בהפקתו של לוק בסון "קולומביאנה" בכיכובה של זואי סלדנה.  
בשנת 2012 שיחק בדרמה הקומית "רק אלף מילים" לצד אדי מרפי וקרי וושינגטון.
החל מ-2014 משחק בסדרה של AMC, "אימת המתים המהלכים", אשר מהווה ספין אוף ל-"המתים המהלכים".

חיים אישיים

קרטיס קנאי לפרטיותו. הוא התחתן בסוף שנת 2009.
שרה ברגמן

שרה ברגמן (נולדה ב-ג' בתמוז תש"ד, 24 ביוני 1944) היא סופרת חרדית הכותבת לילדים ולבני נוער.

ביוגרפיה

נולדה בנס ציונה לרב ישראל בארי, רבה של נס ציונה, ולחוה דינה, בתו של הרב יעקב משה חרל"פ. למדה בבית ספר תיכון חרדי ברמת גן. בהמשך למדה ספרות עברית וחינוך באוניברסיטת בר-אילן. אחרי נישואיה עברה לגור בירושלים ולימדה שנים רבות בבית ספר התיכון "חורב".
שרה ברגמן התחילה את עבודתה הספרותית ככתבת צעירה בהצופה לילדים ובמעריב לנוער. כתבה מדור קבוע בהצופה בשם "מיומנה של מורה" והשתתפה בעיתון הילדים הדתי זרקור. 
על יצירתה אמרה: "סיפוריי מספרים על עולמה של משפחה שומרת מצוות. עולם שבו מושגים כגון מצווה, תפילה ושמירת שבת הם מושגים 
חיים, נושמים ובעלי משמעות. דומני שזהו עולם המובן ומדבר ללב הילדים כולם"].
מתגוררת בשכונת הר נוף בירושלים. נשואה לחנוך ולהם שבעה ילדים. בנה, יעקב משה ברגמן, חיבר את הספר 'המדינה היהודית'. מחתניה; הרב יוסף בן ארזה, מחבר סדרת ספרי 'יוסף דעת' על התלמוד, הרב אחימאיר קלה, רב היישוב שפיר, וכן הרב אריה רוזנברג, ר"מ בישיבת דרך חיים. אחיה הוא הדיין הרב בנימין בארי.
אליפלט (שיר)

אֱלִיפֶלֶט הוא שיר שכתב נתן אלתרמן והלחין סשה ארגוב. הוא בוצע לראשונה ב-1959 בידי להקת גייסות השריון, חודש על ידי זמרים רבים והפך לאחד משירי הזיכרון הידועים ביותר וחלק מהקלאסיקה הישראלית. באופן חריג עבור שירי זיכרון ישראליים, הדמות המרכזית שקורותיה מסופרים בשיר היא דמות של אנטי גיבור.

כתיבה, הלחנה וביצוע השיר

"אליפלט" נוצר כעשר שנים לאחר מלחמת העצמאות, מתוך מודעות לציוויי הגבורה של שירת תש"ח ומתוך התכתבות איתה. זהו השיר היחיד שכתב אלתרמן ללהקה צבאית, שהיה שונה מאוד משירי הגבורה שזימרו הלהקות הצבאיות וממרבית שירי הזיכרון שנכתבו בארץ. אלתרמן הקדיש את השיר לבתו, תרצה אתר, שהייתה אז חברה בלהקת גייסות השריון, והיא ביצעה אותו לראשונה במסגרת הלהקה. הוא מוכר גם בביצוע להקת התרנגולים משנת 1961, בביצועו של אריק איינשטיין מהאלבום "תוצרת הארץ" מ-1985 ובביצועו של ברי סחרוף מהאלבום האקוסטי ב-2003. השיר מוּשר במיוחד ביום הזיכרון לחללי צה"ל.
סשה ארגוב הִלחין את השיר בצליל נוגה ומינורי, שנועד להעביר את הנרטיב של אליפלט. כך למשל הבליט את המלים "כי סביב ככינור וחליל/ מנגינה מאירה מצלצלת" כרצ'יטטיב, באמצעות פראזה מלודית שעולה בסולם כמנגינת חליל, ונתן לה בכך מעמד הנבדל משאר השיר, על מנת לתאר את רוחו של הגיבור.

רעיונות מרכזיים

נתן אלתרמן היה בקיא היטב במבנה ובאופיין של הבלדות העתיקות. בעקבות כך, ניתן למצוא בשיר מאפיינים רבים של הבלדה. השיר מתחיל בשיחה בין הדובר לקהל. מתחילת השיר חש הקורא כי זוהי בעצם מעשייה או אגדה עתיקה.
הבלדות העתיקות עסקו לרוב בגיבורים שעשו מעשי גבורה על-אנושיים, ולאחר זמן מועט של קריאה, ניתן להבין כי אליפלט הוא איננו גיבור, אלא אנטי-גיבור.
אליפלט מתואר כילד חסר מזל, אשר מתואר בידי שכניו כי ילד שאיננו נורמטיבי. "כשגוזלים ממנו צעצוע", איננו מתעצבן, ונותר מחויך ומבולבל.
אף על פי שאליפלט מתואר היטב בידי מכריו, הוריו של אליפלט למעשה חסרים בשיר. כנראה שאלתרמן גרם להיעדרות הוריו של אליפלט כדי ליצור תחושת הזדהות גדולה יותר עמו.
אליפלט נשאר בדמות הילד המנותק שלא מבין את המתרחש סביבו במשך כל השיר.
הוא עובר מהילדות היישר לשדה הקרב, שם הוא מרגיש צורך לעזור במערכה, על אף היותו יודע כי תהייה זו משימה קשה.
בסופו של דבר, חוזר הוא לחבריו ומתמוטט בעודו מחייך.
סופו של השיר הוא מפתיע, מפני שאלתרמן מתאר את השיר כשיר חסר סוף והתחלה, ושמותו של אליפלט הוא לא הדבר המרכזי בסיפור.
מכאן נשאלת שאלת הרעיון המרכזי למחבר: מדוע עברנו את המסע עם אליפלט, שכן סופו שלו הוא לא הדבר המרכזי בשיר?
המחבר יוצר ביצירה הזו גיבור מסוג חדש - האנטי גיבור, שכן הוא אינו לוחם אמיץ, ולא מבין את ההשלכות הסופיות של מעשיו, אך לבסוף מחליט לעשות את המעשה האמיץ ביותר, ומקריב את חייו בשביל חבריו.
הגמול האלוהי שניתן לאליפלט באמצעות המלאך גבריאל, המדבר אל המת כבן משפחה יהודי קרוב, "במרום לנו יש ממך נחת", הוא סיום דתי רציני לחלוטין: האלוהות היא היחידה המבינה נכונה את תמהוניותיו של הגיבור. זו תמהונות אלוהית. זהו סיום מרטירולוגי, ארכאיסטי מאוד, והוא עשוי בנוסח המרטירולוגיה הנוצרית, על דמות המלאך היורד משמיים ונוטל אליו את הקדוש המעונה.

חלקי השיר

החלק הראשון של השיר (שלושת הבתים הראשונים) מתאר את אליפלט כילד, ובא כהקבלה או כהקדמה לחלק השני של השיר (ארבעת הבתים הבאים), המתאר אותו כחייל.
פנדורה (מגזין)

פנדורה היה מגזין לסבי שראה אור בישראל בין השנים 2003–2005, בהוצאת ארגון קל"ף.
אתר הנצחה לחללי קהילת המודיעין

מבנה

אתר ההנצחה ניצב בשכנות למרכז למורשת המודיעין. הוא כולל שני מרכיבים – אנדרטה ואוהל שם. 
האנדרטה היא מבוך של כתלים הגבוהים מקומת אדם, כך שלא ניתן להשקיף מעבר להם. תכנון זה מכוון לדמות את המורכבות של מוח האדם, שהוא המפתח לעבודת המודיעין, וכן את פסיפס המודיעין שקהילת המודיעין עסוקה כל העת בהרכבתו.
במבוך מספר חצרות. כל חצר מתייחסת לאחת התקופות בתולדות קהילת המודיעין. כותלי החצרות מחופים באבן חול ועליהם נחרתו שמות הנופלים ותאריכי נפילתם.
על כותל בכניסה למבוך נחרתו מספר שורות מתוך השיר ראי אדמה מאת שאול טשרניחובסקי: 

על גבי כותל אחר נרשמו שורות מאת חיים חפר:
מתחתיהן נרשם:

המבוך נבנה בתוך חורשת עצי אקליפטוס ובשוליו הותקנה רחבה שבה ניצבים עדיין כמה מהעצים.
מבנה אוהל השם ממוקם בשולי האנדרטה. ליד פתחו נטוע עץ זית . המבנה מכיל חדר תיקים אישיים של החללים ששמותיהם נחרתו על גבי האנדרטה, כולל צילומים, קטעי עיתונות וספרים עליהם, ובצדו מאגר מידע דיגיטלי אודותיהם. עוד נמצאים בו חדר יזכור, בית כנסת וחדר לזכר חברי עמותת המרכז למורשת המודיעין שנפטרו.
בצד האנדרטה ניצבת רחבת טקס שבצדיה יציעי ישיבה גבוהים. 
האתר תוכנן על ידי האדריכלים ברוך ברוך ויוסף סלומון. הוא נחנך ב-6 ביוני 1985. אוהל השם הוקם בשנת 1988.
.bd

bd. היא סיומת האינטרנט (ccTLDs - Country Code Top Level Domains) הלאומית  של שמות המתחם (domain name) של אתרי אינטרנט הרשומים בבנגלדש, הסיומת הושקה בשנת 1999. שמות המתחם והסיומות מנוהלות על ידי משרד התקשורת של בנגלדש 'Ministry of Posts, Telecommunications and Information Technology'. הרשמת שמות תחום בסיומות משנה פתוחה לכל למעט הסיומות mil. (צבאי) ו-gov. (ממשלה).
בשנת 2011, הושקה סיומת האינטרנט המשנית বাংলা. ("בנגלה"). שם תחום זה מיועד עבור אתרי אינטרנט שכתובתם בשפה הבנגלית.
אוריהו בן שמעיהו

אוריהו בן שמעיהו (לפעמים גם אוריה) היה נביא אשר מוצאו היה מקריית יערים, נהרג על ידי המלך יהויקים.

בתנ"ך

אוריהו היה נביא שהתנבא אף הוא נבואות שליליות על עתיד העם והמקדש, וכששמע יהויקים על כך ניסה לתופסו, אך אוריהו הקדימו וברח למצרים. בתגובה שלח יהויקים משלחת אנשים בראשות אלנתן בן עכבור, אשר תפסה את אוריהו והביאה אותו לפני המלך יהויקים. המלך הרג אותו בחרבו, ואת גופתו השליך אל בית הקברות העממי, ולא כפי שהיה ראוי לו, אל זה של הנביאים.
אוריהו מוזכר כבדרך אגב לאחר תפיסת ירמיהו, כשהתנבא לרעה בבית המקדש על עתיד ירושלים שתחרב כשילה. לאחר שתפסו אותו הכהנים והנביאים התפתח דיון על עונשו, וכדוגמה לקטגוריה עליו הביאו את מקרה אוריהו.
בספר ישעיהו מוזכר אדם בשם "אוריה הכהן" אשר היה עד, יחד עם זכריהו בן יברכיהו, על גיליון נבואת הזעם של ישעיהו. פרשנים שונים וכן התלמוד מזהים אותו עם אוריהו בן שמעיהו, אך אחרים מציעים שהכוונה לאוריה כהן גדול שכיהן בזמן אחז המלך. בהקשר זה מסביר התלמוד את הקשר שבין זכריה לאוריה, ואומר כי נבואות אוריה השליליות, מהוות סימן לקיום נבואות זכריה החיוביות, ואם הראשונות יתקיימו, סימן שגם האחרונות.

בארכאולוגיה

במכתבי לכיש יש הטוענים כי חרס מס' 3 הוא עדות ארכאולוגית למרדף אלנתן בן עכבור אחרי אוריהו.
פריילעכע קבצנים

עלילה

שני חברים, נפתלי וקופל המטיילים בחוצות העיירה נתקלים לפתע בשלולית נפט. הם אינם יודעים שמקורה של השלולית במיכל נפט דולף שעבר במקום על גבי עגלה. הם מתחילים לחלום על הרווחים שיפיקו משדה נפט, הם חוזרים הביתה ומספרים לנשותיהם על התגלית, הם מבקשים מהן שלא יספרו על כך לאיש. תוך דקות ספורות כל העיירה יודעת על התגלית. תוכניות מתחילות להירקם לעסק שיצמח מגילוי נפט וכל העיירה נהיית שותפה לעסק. נמצא בעל הון מקומי הרוצה להשקיע במיזם ותייר אמריקאי הרוצה לזכות בזכיון להפקת נפט. אשתו של נפתלי רוצה לשדך את בתם גיטל לתייר האמריקאי, אך נפתלי רוצה לחתן את גיטל לולוול, בנו של קופל. גיטל גונבת את תוכניות המיזם ובורחת יחד עם בחיר ליבה, שחקן תיאטרון המבקר בעיירה. אחרי מרדף מצליחים לאתר את הנמלטים ואת התוכניות בבית משוגעים. בינתיים מהנדס שהוזמן למדוד את שדה הנפט, גילה כי כל השדה אינו אלא שדה אבנים ואין שם טיפת נפט. נפתלי וקופל לא מתייאשים ומתכוונים להקים במקום מחצבה, אך בינתיים מצפה להם משפט.
Black or White

קבלה

Black or White הגיע למקום הראשון במצעד הבילבורד האמריקאי, שהה שם במשך שבעה שבועות, והפך את ג'קסון לאמן הראשון המכניס להיט למקום הראשון בשנות השבעים, השמונים והתשעים. בבריטניה, השיר הפך לסינגל האמריקאי הראשון שמגיע למקום הראשון במצעד מאז 1960. 
השיר הגיע למקום הראשון במצעדי מדינות רבות. הסינגל הגיע למכירות של מעל מיליון עותקים רק בארצות הברית.

וידאו קליפ

הוידאו קליפ נפתח כאשר ילד בן 10 (מקולי קאלקין) רוקד לצלילי מוזיקת רוק בחדרו. הרעש מפריע לאביו שדורש ממנו בזעם להפסיק את המוזיקה וללכת לישון. בתגובה, קאלקין מציב סטים של רמקולים רבי עוצמה בסלון, מאחורי כורסתו של אביו, לובש כפפות עור, מרכיב משקפי שמש ומנגן בעוצמה עם גיטרה חשמלית. הרעש מנפץ את חלונות הבית ושולח את אביו לחצי השני של העולם, שם למעשה מתחיל השיר. 
האבא נוחת באפריקה, וג'קסון שר "Black or White" מוקף במספר משתנה ומתחלף של תרבויות.
בוידאו קליפ, ג'קסון מחקה את ריקודם של מספר תרבויות: מערב אפריקאית, תאילנדית, אינדיאנית, הודית ורוסית. ג'קסון הולך דרך אש ובסוף מופיע בלפיד גדול שמתגלה כפסל החירות. סביבו מופיעים מבנים מפורסמים מכל העולם כמו הספינקס, טאג' מאהל, הפירמידה הגדולה של גיזה, הביג בן, מגדל אייפל, כנסיית וסילי הקדוש, המסגד הכחול, וגשר שער הזהב.
בסוף השיר, אנשים שונים, ביניהן טיירה בנקס, רוקדים כאשר פניהם משתנים אחד לשני על ידי טכנולוגיה חדשה דאז, בשם מורפינג (שינוי צורה על ידי מחשב).

מחלוקת

מחלוקת התגלעה בארבע הדקות האחרונות של הווידאו קליפ. ג'קסון יוצא מהאולפן כפנתר שחור ואז משתנה לעצמו. הוא מבצע ריקוד הכולל את תפיסת מפשעתו ורכיסת מכנסיו. כמו כן, ג'קסון מבצע ונדליזם כאשר הוא מנפץ חלונות והורס מכונית עם כיתובים גזעניים. הגרסה המלאה הוגבלה לצפייה בשעות הלילה המאוחרות. ג'קסון התנצל מאוחר יותר וטען שסצנת הוונדליזם משקפת את היצר החייתי של הפנתר.